Тадж-Махьал

Та́дж-Махьа́л (,  — «ГӀалай тадж», ) — ХӀиндехьа  Агра яхача пхье даь дола къубба-маьждиг. АстагӀча Темара тӀехьенах хьаваьннача Боккхийча МогӀлой паччахь хиннача ДжахӀан ша́хо Джамна яхача хи тӀа еттай из гӀишло. ДийтталагӀа бер деш енна ший сесаг Мумтаз-Махьал дага а лаьца етта́ хиннай цо из, тӀехьагӀа цига ше а дӀавелийтав.

Тадж-Махьал могӀлой архитектурай стила эггара дикагӀа бола гойтам лоархӀ. Цо чулоац хӀиндийи, фаьрсийи, Ӏарбийи архетиктурай стилаш. 1983 шера Тадж-Махьал ЮНЕСКО Дерригача дунен тӀехьален объект я аьнна чӀоагӀъяьй: «ХӀиндехьа бусалба исбахьален жовхьар, иштта дерригача дунен тӀехьален массане тӀаийца йолча шедеврех цаӀ я» аьнна.

Къуббан кӀай шакӀа́ чартакх эггара чӀоагӀагӀа йовзаш яле а, Тадж-Махьалагахьа из керттера а йоацаш, цаӀ шоллагӀчоа тоам беш хьадоагӀ цу комплекса доакъош.

ГӀишло йотта йолаяь ха гаргга 1632 шу лоархӀ, хӀаьта белхий 1653 шера чакхдаьннад. 20 эзар говзанчеи пхьари ваьллав из хьалъешТадж-Махал. Тадж-Махьал йоттара́ тӀайилла́р эггара хьалха архитекторий тоаба хиннай, императора ше бӀарг а локъаш. Совета юкъе Дешенов-Ануи, Макрамат Ханаи, Устад Ахмад Лахаурии хиннаб, царех керттера хиннар тӀеххьаравар ва оал. ХӀаьта кхыдар а да дувцаш, из къамаьл Тадж-Махьала гидашкара а доагӀ каст-кастта. Цар яхачох, керттера архитектор турке хиннав — Ӏийса Мухьаммад ЭфендиArchitect of the Taj Mahal — Architect of the Taj Agra — Chief Architect of the Taj Agra India..

Къуббанна чухьа ши къуб () латт — шахеи цун сесагеи. Дар долчча тайпара дийцача, нийсса цу кӀингашта кӀала лаьтта дӀабехка боахк мари-сесаги.

Тадж-Махьал 5 чартакх а йола платформа тӀа латта 74 метр лакха гӀишло я. Саьнашка 4 мимар дагӀ, хӀаьта уж кӀеззига маьждигагахьара Ӏодерзадаь да, дийха́ хӀама хилча маьждига́ зе дергдоацаш. Тадж-Махьала гонахьа йоккхий бешамаш я тайп-тайпара кхуркхолгаши Ӏамаши дагӀаш.

Пенаш хьалдаьд къоагадаьча ах чакхсадоагӀача Макранарча шакӀах, юкъ-юкъе чуувттадаь кӀигаш долаш: бирюза, оагӀат, малахит, сердолик, иштта кхыдараш а. ШакӀа белгалонех да, йийкха йолча хана из кӀай лестар, цӀаьскар долча хана сийрда-цӀе хилар, тӀаккха бетта лир доагача хана — дото беса.

 Галерей 

 Хьажа иштта 
 Хумаюна къуб
 ЦӀе гӀап (Агра)
 Фатехпур-Сикри
 Итимад-Уд-Даула (Агра)
 Бангладешара Тадж-Махал
 Биби-Ка-Макбара

 Белгалдаккхар 

 ТӀатовжамаш 

 Фотографии Тадж-Махала на Индостан.ру
 Фотографии и полная история Тадж-Махала на Топтрэвел.ру
 Фотографии Тадж-Махала с высоким разрешением
 История семьи и династии Великих Моголов на фоне их творений (Тадж-Махала, гробницы Хумаюна, Бабура и т. д.), могольское влияние на искусство Индии
 Тадж-Махал, Индия • 360° Аэрофотопанорама на сайте AirPano

ОагӀат:ХӀиндехьен фискалаш
ОагӀат:Дунен тӀехьале ХӀиндехьа
ОагӀат:Агран къуббаш
ОагӀат:Агран маьждигаш
ОагӀат:Боккхийча Моголий къуббаш
ОагӀат:ШакӀах яь гӀишлонаш
ОагӀат:1653 шера яь гӀишлонаш
ОагӀат:XVII бӀаьшера яь къуббаш